JUMAL KÕNELEB
Tere jälle!
Kui Jumal lõi maailma ja esimesed inimesed,
siis tegi Ta neile hea maailma heade elutingimustega.
Tal olid nende osas head kavatsused.
Jumal ei ole muutunud.
Tal on jätkuvalt hea tahe meie kõigi osas.
Tal on hea plaan igaühe jaoks meist.
Jeremija raamat 29:11: "Sest mina tunnen mõtteid,
mis ma teie pärast mõlgutan, ütleb Issand: need on rahu,
aga mitte õnnetuse mõtted, et anda teile tulevikku ja lootust."
New English Piiblis öeldakse seda sama nii:
"sest ma tean, mis plaanid mul sinu jaoks on, ütleb Issand:
heaolu, õitsengu ja jõukuse plaanid, mitte kahjulikud, ebasoodsad plaanid."
Nii on Piiblis öeldud.
Näeme jälle seda, mida oleme korduvalt näinud.
Jumal on tõesti hea ja Tal on hea tahe meie kõigi osas.
Juba jõuluevangeelium ütleb seda:
"Rahu maa peal ja inimestest hea meel."
Kirjas efeslastele 2:10 öeldakse: "Sest meie oleme tema teos,
Kristuses Jeesuses loodud heade tegude tegemiseks.."
"Heade teeradade käijateks" ütleb laiendatud piiblitõlge.
"nii nagu Jumal on juba enne meile seadnud,
et me teeksime seda."
Jumal on meile planeerinud hea elu ning teerajad, mida mööda minna.
Mul on siin kirjas terve laiendatud piiblitõlke versioon:
"Me oleme Tema käte töö, Tema meistriteos,
uuesti loodud Kristuses Jeesuses ja uuestisündinud,
et teha häid töid, mille Jumal enne valmistas ja planeeris,
et käiksime neid radu, mida Ta ette valmistas
ja elaksime seda head elu, mille Ta tegi meile elamiseks."
Ta ütleb: "elades seda head elu, mille Ta meile elamiseks valmistas."
Pidin seda mitu korda kontrollima, sest see tundub liiga hea, et olla tõsi.
Living Bible tõlge ütleb:
"Enne aegade algust
on Ta ka seda kavandanud, et elaksime seda uut elu teisi aidates."
Võid mõelda:
"Mul on läinud kõik kehvasti. Mul pole olnud hea elu."
Tean mitmeid, kelle elu on ränk.
Oluline on panna tähele,
et siin räägitakse heast elust, mille Jumal algselt kavandas
ja ka sellest heast elust, mis on leitav Kristuses Jeesuses.
Aamen.
Siin räägitakse, et oleme uuesti sündinud Jumala lasteks
ning räägitakse taas sellest, et Jumal suudab muuta kõik võiduks.
Suudab muuta kõike, nagu Piibel ütleb:
Ta on kiskunud meid Jeesuse Kristuse töö kaudu
pimeduse meelevallast ja asetanud oma armsa Poja kuningriiki.
Sa ei pea ehmuma ja mõtlema, et minu elus pole midagi imelist.
Su elu võib saada vägagi imeliseks,
kui usud sellesse, et Jumal suudab muuta kõik võiduks.
Psalm 25:12: "Kes iganes kardab Issandat,
seda ta õpetab teele, mis tuleb valida."
Ta annab meile nõu.
Ta õpetab igal päeval teele, mida meil tuleb valida.
Ta juhatab, aitab ja annab nõu.
Tema eesmärk on kogu aeg midagi paremat.
See on kogu aeg hea Isa süda meie elu suhtes.
Rahu, mitte hukatuse mõtted.
Mitte kahjulikud ega ebasoodsad.
Johannese evangeelium 10:10:
"Varas ei tule muu pärast kui varastama ja tapma ja hukkama.
Mina olen tulnud,
et neil oleks elu, ja oleks seda ülirohkesti."
Johannese evangeelium 10:11: "Mina olen hea karjane.
Hea karjane annab oma elu lammaste eest."
Jeesus on hea karjane.
Ta viib heasse puhkepaika. - Hoolitseb lammaste eest hästi.
Mõnikord kohtab inimesi,
kes arvavad, et kristlase elu on kohutavalt raske.
Kui ike, mida keegi ei taha vedada.
Üks naine kirjutas meile tagasiside,
et ta ei julgenud saada usklikuks, sest arvas, et siis peab tegema
tohutult palju asju ja ei saa teha teist sama palju.
Kui ta mõistis, et Jumal tahab õnnistada ja vabastada
ja ta ei pea tegema midagi, mis talle endale on kahjulik
ning saab elada head elu, siis ta tahtis saada usklikuks.
Jumal ei anna meile sellist iket, mis on tohutult raske koorem.
Jeesuse oma ellu vastu võtmine ei lisa sinu ellu raskust juurde.
Mitte mingil moel.
Loeme selle ikke kohta veidi. - Matteuse evangeelium 11:28.
Alusta sina!
Ma loen siis ikkest, sa loe algus.
"Tulge minu juurde kõik,
kes olete vaevatud ja koormatud, ja mina annan teile hingamise!
Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!"
Selle kirjakoha kaudu tulin usule.
Kuulsin esimest korda Jumalast, kes nii palju hoolib.
Tänu jutlustajale nimega Ulla-Christina Sjöman!
Ta jutlustas Turus üliõpilastele just selle kirjakoha põhjal.
Ta ütles, et siin räägitakse ikkest, mis on hoopis teistsugune.
Vanal ajal ja siiani mõnedes maades pandi ike vana ja noore härja peale
ja põldu kündes hoidis ike nad koos ning noorem härg õppis kündmist.
Sellega on raske liikuda.
Peab töötama ja kandma iket.
Jeesus aga ütleb: Tulge minu juurde kõik vaevatud ja koormatud,
kõik, keda rõhuvad koormad ja võib-olla isegi masendus.
Oleks imelik, kui Jeesus lisaks sellele veel mingi ikke.
Kui Jeesus ütleks: "Tulge siia kõik, kellel on raske
ning ma annan teile lisakoormaid, käske, karistust ja hukkamõistu.",
siis keegi ei tahaks sellise juurde tullagi.
Kogu see kirjakoht oleks täiesti imelik.
Ulla-Christina Sjöman rääkis sellest väga kaunil viisil.
Ta ütles, et see ike pole muud kui Jeesuse enda käsivars.
Ta tahab käia meie kõrval läbi elu meid kandes, aidates ja julgustades.
Tahab olla meiega koos kõiges.
Uurisin laiendatud piiblitõlkest selle Jeesuse hea ikke kohta.
Laiendatud piiblitõlge avab meile algkeelset tähendust.
Matteuse evangeelium 11:30 "minu ike on hea" tähendab,
et see ike pole kõva, nõudlik ega rõhuv.
Jumal ei rõhu sind ega meid.
Ta ei nõua meilt ega ole karm.
Kui tunned rõhumist ja nõudmist, siis see ei ole Issandast.
Tema ike on kena, armulik, meeldiv.
Kena, armulik, meeldiv.
Jeesuse ike on Tema käsivars ja selle all on väga mõnus olla.
Seal on armulik ja hea olla.
Tema koorem on väga kerge.
Meie töötame laste ja peredega ja kohtume erinevate leibkondadega.
Perekondi on tõesti palju.
Kõikide olukord on unikaalne.
Teame kõik, et pereelu pole alati lihtne.
Esineda võib igasuguseid väljakutseid.
Lapsed ei tee alati kõike nii,
nagu meie oleme mõtelnud ja kuidas meie sooviksime.
Mõnikord juhtub asju, mis võivad olla nii rasked,
et elu näib kaardimajakesena, mis pisemagi tuule peale puruneb.
Elus võib ette tulla väga palju väljakutseid.
Võib olla ka haigusi ja majanduslikke probleeme.
Piibel ütleb siiski kirjas roomlastele 8:37:
"Kuid selles kõiges me saame täieliku võidu tema läbi,
kes meid on armastanud."
Psalm 23:4: "Ka kui ma kõnniksin pimedas orus,
(ka siis kui ma käiksin surma varju orus)
ei karda ma kurja, sest sina oled minuga;
su karjasekepp ja su sau, need trööstivad mind."
Keset keerulist elu olukorda, keset maailma pimedust ja raskusi
võime ikkagi käia koos Temaga ning Tema käsivarre varjus.
Tema ike võib olla siin.
Tema käsivars meie õlgadel ning me ei pea kartma.
Ta on lubanud, et saame täieliku võidu Tema läbi,
kes meid on armastanud.
Võime olla ikka rahulikud.
Kui kuulsin esimest korda, et Jumal on hea,
ning mulle kuulutati, et Jeesus tahab käia minuga koos,
olla mu kõrval sõbra ja igatsetud lähedasena,
siis ma ei saanud öelda muud, kui paluda Jeesusel tulla minu ellu.
Tohutu rõõm oli kuulda Jumalast, kes hoolib päriselt.
Mina võtsin sel õhtul Jeesuse oma ellu vastu.
Ma ei ole seda kunagi kahetsenud.
Mäletan seda, kuidas läksin Jeesuse käsivarre alla,
tundsin tugevalt Jeesuse ligiolu ning tohutu rahu täitis mind.
Ta on käinud minu kõrval sellest ajast saadik.
Ma ütlen otse, et vajan Teda palju.
Igal päeval vajan Tema ligiolu,
seda rahu ja imelist armu, ning üksnes Temas olevat armastust.
Igaüks meist võib Teada vajada.
Kui on hirm ja tundub,
et see kaardimajake kukub kokku ning sa ei talu seda enam.
Sel hetkel tasub joosta Jumala juurde, mitte Tema juurest ära.
Jeesus ütleb: "Tulge minu juurde kõik vaevatud ja koormatud
ja mina annan teile hingamise."
Keset majanduslikku kaost, olgu kuitahes keeruline olukord,
siis on Jeesus see pelgupaik, kuhu võid alati minna.
Imeline, et see pole pelgupaik, kus saab üksnes lohutust.
Kui lähed Tema juurde, siis hakkavad asjad muutuma.
Võid Piibli sõnul heita kõik oma mured Temale
ja Tema hoolitseb sinu eest.
Meil on imeline Jumal!
Mul oli üsna hiljuti selline olukord.
Vahel võivad väljakutsed
tunduda nii suured, et me ei oska nendega toime tulla.
Võib tekkida rõhuv tunne, et oled jätnud asju tegemata.
Oleks pidanud tegema paremini.
Kõige tehtu juures pole meil isegi see veel valmis saanud!
Miks ma seda ei osanud?
Needki pole mul veel õnnestunud!
Läksin selle koormaga Tema juurde oma pesuruumi.
Ta näitas mulle ühte pilti. - Räägi seda, see on hea pilt!
Kui Ta midagi näitab, siis mitte väljapool nagu filmi.
Ta kasutab minu fantaasiat.
Kunagi ei või muidugi teada, kas see on Issandalt või minust,
aga seda saab hinnata Jumala Sõna põhjal.
Seda peabki tegema.
Nägin linna, suurt ja uhket metropoli.
Nagu Helsinki või New York.
Suur ja kaunis linn.
Kaunid kõrghooned, uhked, ilusad kirikud
ja moodsad büroohooned mustast hiilgavast klaasist.
Tänaval sõidavad uhked ja uued kallid autod.
Inimesed ruttavad portfellide
ning uhkete kontorikostüümidega tööle ja erinevatesse kohtadesse.
Mõistan, et selles linnas on mitmesugused kultuuriüritused
ning kogu suurlinn töötab dünaamiliselt ja hästi.
Vaatasin seda linna ja mõtlesin: "Oleks minu elu ka just selline!"
Siiski selle linna all, nagu iga linna all,
oli kanalisatsioonitorustik, kus voolas räpane reovesi.
Seal jooksevad ringi rotid ning on vastik hais ja räpane.
Seda piirkonda ei näe keegi. - Ega tahagi näha.
Peal näeme kaunist linna ega tea, mis on selle pinna all.
Meie eludes on samamoodi.
Meil kõigil on selliseid asju, mida me ei taha kellelegi näidata.
Nt võitleme teatud valdkondadega.
Teatud asjades vajame abi, sest me ei oska neid ise lahendada.
Neid asju ma häbenen.
Mu süda võpatas,
kui nägin, et Jeesus kõndis kanalisatsioonitorustikus.
Tema ei kõndinudki ülal selles uhkes linnas.
Ta kõndis seal all.
Tema käised olid üles kääritud.
Tema rüü oli määrdunud.
Ta tegi seal tööd.
Ta koristas, puhastas, aitas, parandas ning tegi terveks.
Jeesus on seal, kus meil on kõige raskem.
Ta on seal, kus vajame kõige rohkem abi.
Matteuse evangeeliumis 9:13 ütleb Jeesus ise niimoodi:
"Aga minge ning õppige, mis see on: Ma ei taha ohvrit, vaid halastust!
Jah, ma ei ole tulnud kutsuma õigeid, vaid patuseid!"
Markuse evangeelium 2:17 ütleb Ta: "Ei vaja arsti terved, vaid haiged.
Ma ei ole tulnud kutsuma õigeid, vaid patuseid."
Jeesus on tulnud aitama just meie probleemides.
Ta on tulnud neid lahendama.
Matteuse evangeelium 9:11:
"Ja seda nähes ütlesid variserid tema jüngritele:
"Miks teie õpetaja sööb koos tölnerite ja patustega?"
Nad nägid, et Jeesus oli tavaliste inimeste keskel.
Ta oli nende inimeste juures, kellel olid probleemid.
Variserid mõtlesid, mida see peaks tähendama.
Miks Ta ei ole koos meiega, kes oleme korralikud usklikud!
Meil on ilusad riided ja rüütutid ning meie oskame vaga nägu teha.
Kas Ta ei peaks olema meiega?
Miks Ta on tavaliste inimeste seas?
Jeesus käis seal, kus inimestel olid hädad.
Tema vastas: "Häda teile,
kirjatundjad ja variserid, te silmakirjatsejad,
sest te puhastate karika ja liua väljastpoolt,
aga seest on need täis riisumist ja aplust!
Sa sõge variser!
Puhasta enne karikas seestpoolt, et see ka väljast saaks puhtaks!
Häda teile, kirjatundjad ja variserid, te silmakirjatsejad,
sest te sarnanete lubjatud haudadega,
mis väljastpoolt paistavad küll nägusad,
aga seestpoolt on täis surnuluid ja kõiksugust roisku!"
Imeline on teada, et Issandale pole väline oluline.
Kui Taavet valiti kuningaks,
ütles Jumal, et Ta ei vaata nagu inimene.
Inimene näeb, mis silma ees, kuid Jumal näeb, mis südames.
Teadmine, et Issand on seal, kus ma päriselt vajan abi,
kus päriselt valutab, kus on häda ja häbi.
Ta on sellel territooriumil, mida me ei taha kellelegi näidata.
Ta tahab aidata, teha terveks, teha tööd ja parandada just seal.
Ta ei süüdista.
Piibel ütleb, et Ta pole tulnud maailma üle kohut mõistma,
vaid selleks, et maailm Tema läbi pääseks.
Meil kõigil on omad valud, omad väljakutsed ja nõrkused.
Sinulgi võib olla asju, mida pole iial kellelegi rääkinud.
Lugesin ühe uskliku nägemusest, milles ta oli Taevas Jeesuse juures.
Jeesus rääkis talle erinevaid asju.
Muu hulgas rääkis Ta ühest kuulsast jutlustajast,
kes oli langenud ning rikkunud kogu tema teenistuse.
Liigutav selle juures oli see, et Jeesus rääkis, milline suur kutse
ja tohutu and oli sellel vägeval jumalamehel,
aga tal oli üks nõrkus, mida ta peitis teiste eest.
Liigutav oli see, et Jeesus tahtis teda kogu aeg aidata.
Kui mees tunnistas seda nõrkust ja rääkis sellest teistele,
siis teised toetasid teda ning kõik läks hästi.
Kui tema teenistus kasvas, arvas ta, et peab hakkama saama,
et nüüd peaks ta juba oskama ja hakkas seda nõrkust varjama.
Lõpuks langes ta tõsisesse pattu ning kõik kukkus kokku.
Me ei räägi sellest, et urgitseda teiste pattudes.
Jumal ei otsi ka pidevalt sinu ja minu juurest vigu.
Ta käib, nagu Joy jutustas, seal kanalisatsioonis,
kus on valu, pimedus, raskused, häbi ja enesesüüdistused.
Ta tahab aidata, sest Ta on täis armu.
Ta tahab, et võiksime elada tõesti seda head elu.
Me ei saa elada head elu,
kui midagi on peidetud, mis kogu aeg hõõrub.
Jeesus tahab anda sulle ja mulle
hingamise ja rahu kõikides eluvaldkondades.
Johannese evangeelium 12:47: "sest ma ei ole tulnud
maailma üle kohut mõistma, vaid maailma päästma" ja aitama.
Matteuse evangeelium 12:20:
"rudjutud roogu ei murra ta katki ja hõõguvat tahti ei kustuta ta ära.."
Just siis, kui meile tundub,
et nüüd meie küünal kustub, ja me puruneme või murdume,
siis on Tema seal ning tõstab üles, aitab ja parandab.
Jumal näeb ju kõike.
Ta teab meie kohta kõike.
Miski ei ole peidetud Tema eest.
See, mis on pimeduses, püsib pimeduses.
Jumal ei tiri sinugi elust midagi vägisi päevavalgele.
See, mis jääb pimedusse
ega tule valguse ette, see jääbki pimedusse.
Mis tuuakse valguse ette,
see saab tõeks ning sellega saab midagi teha.
Piibel soovitab meil üksteisele oma patud tunnistada.
Oluline, et saame olla mõnede inimestega avatud.
Täna võiksime palvetada.
Täna on võimalus meile kõigile, nii meile, sulle kui kõigile,
tuua Jumala ette need kõige valusamad asjad.
Tuua Jumalale need kõige valusamad asjad.
Paljastada need, sest Ta teab neid niigi.
Ta ei tule neid vägisi otsima, aga kui annad need täna Jumalale,
siis Ta pääseb neile ligi ning saab vabastada.
Kas pole nii?
Palvetame? - Palvetame.
Tänu, Taevaisa, et Sa näed meid
ning oled täis armu ja armastust meie kõigi vastu!
Tänu, Issand, et igaüks meist saab tuua oma "kanalisatsioonist"
välja kõik selle, mis rõhub ja ahistab.
Kõik selle, mis seob ja teeb haiget.
Tänu, Issand, et Sa ei taha muud kui anda armu ja vabastada.
Olgu meie vead kuitahes tõsised, siis Sinu veri, Issand,
suudab puhastada ja tahad anda kõik andeks.
Tänu, et saame tuua Sulle kõik oma valud, häbi ja rasked asjad.
Toome need nüüd, Isa, Sinu ette.
Toome end tervenisti.
Toome kogu oma südame kõik asjad just täna.
Tänu, Püha Vaim, et Sa puudutad oma armuga igaühte just nüüd!
Tulgu Su tervendav ligiolu igaühe juurde just nüüd!
Tänu, et Sa vabastad ja teed terviklikuks!
Tänu, et Sa tood armu ja rahu igaühe südamesse, kes seda igatseb!
Tänu, Issand, et Sinu vere kaudu on kõik meie patud on andestatud,
kui me oma patud tunnistame, oled Sina ustav ja õige,
nõnda et annad andeks me patud ja puhastad meid kogu ülekohtust.
Tänu, et teed seda!
Aamen.
Jumal on tõesti hea Jumal.
Mõõtmatult hea.
Meiegi oleme saanud Teda juba pikka aega teenida.
Kui tahad aidata meil ehitada meie kristlikku kooli tööd,
võid tutvuda sellega aadressil: www.kristillinenkoulu.org
Sealt leiad ka aadressi,
mille kaudu saad tellida neid minu esimesi raamatuid.
Need on minu teada olnud mitmete jaoks ülesehitavad
ja mitmed on leidnud nende kaudu armastava suhte Jumalaga.
Kui soovid toetada seda saadet ja selle tegemist, on veel lihtsam.
Lihtsalt helista numbrile 9001777, et annetada TV7 heaks 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud Jeesuse nimel
ja tea, et Issandal on alati sinu osas head kavatsused!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin